Pontius Pilate
Isus Baraba sau Barabbas este o figură biblică care apare în relatarea Patimilor lui Isus din Nazaret. Baraba este un tâlhar sau un rebel pe care Pilat din Pont l-a eliberat la Ierusalim de Paști în locul lui Isus la alegerea mulțimii adunate. Mulțimea a ales ca Baraba să fie eliberat și Isus din Nazaret să fie răstignit. Marcu și Luca se referă la Baraba ca la un om implicat într-o revoltă a zeloților împotriva romanilor. Obiceiul de a elibera prizonieri în Ierusalim, de Paște, este cunoscut sub numele de Iertarea pascală, dar acest obicei nu este înregistrat în niciun document istoric, altul în afara evangheliilor. Numele "Baraba" provine din aramaică בר-אבא, Bar-abbâ (fiul tatălui).